Արսեն Հարությունյան (ըմբշամարտիկ)

**Արսեն Կարենի Հարությունյան** (), ազատ ոճի հայ ըմբիշ, 2019, 2022, 2023, 2024 թվականների Եվրոպայի չեմպիոն, 2021, 2022, 2023 թվականների Աշխարհի մեծահասակների առաջնության բրոնզե մեդալակիր, 2021 և 2022 թվականների Աշխարհի առաջնության մինչև 23 տարեկանների չեմպիոն 61 կգ քաշային կարգում։ Տոկիո 2020 օլիմպիական խաղերի մասնակից։ Ներկայացնում է Հայաստանը, բայց նաև հանդես է գալիս գերմանական Բունդեսլիգայում։ 5 տարի անընդմեջ Հայաստանի 10 լավագույն մարզիկների ցանկում է ընդգրկվել։ Նա այն եզակի մարդկանցից է, որ կարողացել է 19 տարեկան հասակում դառնալ Եվրոպայի մեծահասակների չեմպիոն։ Ամուսնացած է, ունի 1 երեխա։

## Կենսագրություն
Արսեն Հարությունյանը ծնվել է 1999 թվականի նոյեմբերի 22-ին Մասիս քաղաքում։ Հենց այնտեղ էլ կատարել է ըմբշամարտում իր առաջին քայլերը մարզիչ Արթուր Մարտոյանի գլխավորությամբ։ Ներկայումս մարզվում է Երևանի օլիմպիական հերթափոխի պետական մարզական քոլեջում անձնական մարզիչ Արշակ Հայրապետյանի գլխավորությամբ։

2018 թվականի օգոստոսին Հռոմում ընթացող ազատ ոճի ըմշամարտի Եվրոպայի երիտասարդների առաջնությունում Արսեն Հարությունյանը, 57 կգ քաշային կարգում, եզրափակիչում 11։6 հաշվով հաղթանակ տանելով ուկրաինացի Անդրեյ Ջելեպի նկատմամբ, հռչակվեց ազատ ոճի ըմշամարտի Եվրոպայի երիտասարդական չեմպիոն, որից հետո նա պայմանագիր կնքեց գերմանական Բունդեսլիգան ներկայացնող Իսպրինգեն ակումբի հետ և շուտով նորամուտը նշեց նաև մեծահասակների առաջնությունում։ Արսենի նորամուտը Բունդեսլիգայում շատ հաջող ստացվեց։ Նա այնտեղ իր անցկացրած առաջին 4 մենամարտերում հաղթանակ է տարել, այդ թվում նաև անվանի մարզիկների նկատմամբ։ Նույն տարվա սեպտեմբերին Սլովակիայի Տրնավա քաղաքում ընթացող ազատ ոճի ըմբշամարտի աշխարհի երիտասարդական առաջնության 57 կգ քաշային կարգում Արսեն Հարությունյանը բրոնզե մեդալի համար պայքարում գերազանցել է Հարավային Կորեան ներկայացնող Հյեոնսու Չոյին։ 2018 թվականի դեկտեմբերին Արսենը առաջին անգամ հաղթել է մեծահասակների Հայաստանի գավաթի խաղարկությունում` Հայաստանի հավաքականում առաջնատարներից մեկը լինելու լուրջ հայտ ներկայացներով։

2019 թվականի ապրիլին Բուխարեստում ընթացող ըմբշամարտի Եվրոպայի առաջնության եզրափակիչ գոտեմարտում վրացի ըմբիշ Բեկա Լոմտաձեի հետ մեկնարկային րոպեներին պարտվելով 8:0 հաշվով՝ Արսենը, կարողանալով բեկել գոտեմարտի ընթացքը և հաղթանակի հասնելով 17:11 հաշվով, հռչակվել է Եվրոպայի չեմպիոն։

2019, 2021 և 2022 թվականներին եղել է Հայաստանի Հանրապետության տարվա լավագույն 10 մարզիկների շարքում։

Արսեն Հարությունյանը ընտանիքի հինգ երեխաներից ավագն է։ Նրա կրտես եղբայրը նույնպես զբաղվում է ազատ ոճի ըմբշամարտով` հանդիսանալով Հայաստանի ընբշամարտի պատանեական հավաքականի անդամ։

Արսենի խոսքերով՝

### Կրթություն
2018-2021 թվականներին սովորել և ավարտել է Ֆիզիկական կուլտուրայի հայկական պետական ինստիտուտի մարզչամանկավարժական ֆակուլտետը կարմիր դիպլոմով։ 2021-2023 թվականներին սովորել և ավարտել է Ֆիզիկական կուլտուրայի հայկական պետական ինստիտուտի սպորտային մարմնամարզության բաժինը կարմիր դիպլոմով և ստացել մագիստրոսի աստիճան։

### Անձնական կյանք
2022 թվականի հոկտեմբերին Արսեն Հարությունյանը ամուսնացել է Դիանա Ադիբեկյանի հետ։

## Նվաճումներ
* 2015 թվականի Հայաստանի պատանիների առաջնության չեմպիոն 46 կգ․ քաշային կարգում
* 2015 թվականի Եվրոպայի պատանիների առաջնության չեմպիոն 46 կգ․ քաշային կարգում
* 2016 թվականի Հայաստանի պատանիների առաջնության չեմպիոն 54 կգ․ քաշային կարգում
* 2016 թվականի Եվրոպայի պատանիների առաջնության փոխչեմպիոն 54 կգ․ քաշային կարգում
* 2017 թվականի Հայաստանի երիտասարդական առաջնության չեմպիոն 55 կգ․ քաշային կարգում
* 2017 թվականի Եվրոպայի երիտասարդական առաջնության բրոնզե մեդալակիր 55 կգ․ քաշային կարգում
* 2017 թվականի աշխարհի երիտասարդական առաջնության բրոնզե մեդալակիր 55 կգ․ քաշային կարգում
* 2018 թվականի Հայաստանի երիտասարդական առաջնության չեմպիոն 57 կգ․ քաշային կարգում
* 2018 թվականի Եվրոպայի երիտասարդական առաջնության չեմպիոն 57 կգ․ քաշային կարգում
* 2018 թվականի Աշխարհի երիտասարդական առաջնության բրոնզե մեդալակիր 57 կգ․ քաշային կարգում
* 2018 թվականի Հայաստանի մեծահասակների չեմպիոն 61 կգ․ քաշային կարգում
* 2019 թվականի Եվրոպայի առաջնության չեմպիոն 61 կգ․ քաշային կարգում
* 2020 թվականի Հայաստանի մեծահասակների չեմպիոն 57 կգ․ քաշային կարգում
* 2020 թվականի Աշխարհի գավաթի առաջնության փոխչեմպիոն 57 կգ․ քաշային կարգում
* 2021 թվականի Աշխարհի մեծահասակների առաջնության բրոնզե մեդալակիր 61 կգ․ քաշային կարգում
* 2021 թվականի Մեծահասակների Օլիմպիական վարկանիշային մրցաշարի հաղթող 57 կգ․ քաշային կարգում
* 2021 թվականի Աշխարհի առաջնության մինչև 23 տարեկանների չեմպիոն 61 կգ․ քաշային կարգում
* 2022 թվականի Եվրոպայի մեծահասակների առաջնության չեմպիոն 61 կգ․ քաշային կարգում
* 2022 թվականի Աշխարհի մեծահասակների առաջնության բրոնզե մեդալակիր քաշային կարգում
* 2022 թվականի Աշխարհի առաջնության մինչև 23 տարեկանների չեմպիոն 61 կգ․ քաշային կարգում

## Կոչումներ
* 2015 թվականից Հայաստանի Հանրապետության սպորտի վարպետ
* 2019 թվականից Հայաստանի Հանրապետության միջազգային կարգի սպորտի վարպետ

## Ծանոթագրություններ

## Արտաքին հղումներ

*Instagram պաշտոնական էջ
*Facebook պաշտոնական էջ
*Արսեն Հարությունյանը պայքարում է մոնղոլացի Բեհբայար Էրդենեբատի դեմ 2020 թվականի Տոկիոյի Օլիմպիական խաղերի 57 կգ քաշային կարգում տղամարդկանց ազատ ոճի ըմբշամարտի առաջին փուլում
*Արսեն Հարությունյան-Տոկիո 2020 Օլիմպիական խաղերի արդյունքները
*Արսեն Հարությունյան։ Սա մեր հաղթանակն է
*Արսեն Հարությունյան. «Այնպիսի սպորտ եմ ընտրել, որ դժվարությունն ու հիասթափությունը միշտ կան»
*International Wrestling Database - Harutyunyan, Arsen (ARM)

Կատեգորիա:1999 ծնունդներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ըմբշամարտիկներ այբբենական կարգով
Կատեգորիա:Հայ ըմբշամարտիկներ
Կատեգորիա:Հայ օլիմպիական ըմբշամարտիկներ
Կատեգորիա:Մասիս քաղաքում ծնվածներ
Կատեգորիա:Նոյեմբերի 22 ծնունդներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ